**03-02-4-3034-1/18 ПРЕДНАЦРТ**

**Сарајево, 03.08.2018. године**

**П Р О Г Р А М Р А Д А**

**АГЕНЦИЈЕ ЗА ЈАВНЕ НАБАВКЕ**

**БОСНЕ И ХЕРЦЕГОВИНЕ ЗА 2019. ГОДИНУ**

На основу члана 23. Закона о министарствима и другим органима управе Босне и Херцеговине („Службени гласник БиХ“, бр. 5/03, 42/03, 26/04, 42/04, 45/06, 88/07, 35/09, 59/09 и 103/09) и члана 7. Одлуке о годишњем планирању рада и начину праћења и извјештавања у институцијама Босне и Херцеговине ("Службени гласник БиХ", број 94/14), Агенција за јавне набавке БиХ, д о н о с и:

**ПРОГРАМ РАДА**

**Агенције за јавне набавке Босне и Херцеговине**

**за период од 01.01. до 31.12. 2019. године**

Агенција за јавне набавке је самостална управна организација са статусом правног лица са сједиштем у Сарајеву и двије филијале са сједиштем у Бањалуци и Мостару, која је основана Законом о јавним набавкама БиХ. Улога Агенције је да обезбиједи правилно спровођење Закона о јавним набавкама и подзаконских аката. Утврђене су надлежности Агенције у складу с чланом 92. став 3. Закона.

Стратешким оквиром за БиХ од стране Дирекције за економско планирање дефинисан је општи циљ, стратешки циљ и средњорочни циљ Агенције за јавне набавке БиХ.

Стратегија развоја система јавних набавки у Босни и Херцеговини, за период од 2016. до 2020. године, представља преглед тренутног стања и расположивих капацитета у области јавних набавки, са стратешким циљевима за унапређење система, за период од 2016. до 2020. године.

У Стратегији развоја система јавних набавки у Босни и Херцеговини, за период од 2016. до 2020. године, дефинисани су стратешки циљеви за побољшаље законодавног оквира, јачање капацитета у погледу људских ресурса, унапређење система мониторинга, даља едукација и обука уговорних органа, унапређење система правне заштите, што доприноси еволуацији система јавних набавки у БиХ усклађен с правним и институционалним оквиром предвиђен правним тековинама Европске уније (Acquis communautaire) и стандардима и добрим праксама ЕУ.

Документом Средњорочног планирања, за период 2019-2021. године, Агенција за јавне набавке БиХ, дефинисала је програм „Јачање система јавних набавки“, као и три пројектне активности:

1. „Унапријеђења постојећих и увођење нових функционалности система е-набавке уз припадајући законодавни оквир“, гдје су Сектор за информационе технологије, финансијске и опште послове и Сектор за правне послове и послове обуке и анализе, носиоци активности,
2. „Обуке службеника за јавне набавке „ гдје је Сектор за правне послове и послове обуке и анализе –Филијала Бања Лука носилац активности и
3. „Праћење поступака јавних набавки по изворима праћења“ гдје је Сектор за правне послове и послове обуке и анализе –Филијала Мостар носилац активности.

У контексту побољшања система јавних набавки и даљег усклађивања с правним тековинама ЕУ, Агенција је дефинисала пројектне активности за надоградњу постојећег система електронских набавки, тј. увођење нових модула које је потребно развити. За финансирање ових пројеката, Агенција не користи средства из Буџета институција БиХ већ донаторска средства. У 2018. години имали смо интезивну сарадњу са неколико међународних организација, према којима смо номиновали пројекте и са којима смо радили на дефинисању циљеве и активности на тим пројектима. Добили смо незванична одобрења за исте, те до краја ове године очекујемо и коначну потврду, те службени почетак реализације.

Средњорочни циљ Агенције, за период 2019. до 2021. године дефинише визију и мисију кључних сегмената рада и дјеловања у наредном трогодишњем периоду, средњорочне циљеве и потребе, специфичне (оперативне) циљеве и потребе, програме, пројекте, као и приоритете у наредном периоду.

Средњорочни циљ јединственог система јавних набавки у Босни и Херцеговини представља координисано провођење поступака јавних набавки и транспарентну додјелу уговора о јавним набавкама, једнак третман свих учесника у поступцима јавних набавки, потицање тржишне конкуренције и одрживог привредног раста, те истовремено пружање јединствене правне заштите.

Средњорочни циљ Агенције за јавне набавке БиХ је дефинисан у документу Средњорочни програм рада Агенције за јавне набавке БиХ, за период 2019. до 2021. године, на следећи начин:

|  |  |
| --- | --- |
| ***Средњорочни цилј*** | Унаприједити систем инфраструктуре квалитета у складу са ЕУ законодавством и добром праксом ЕУ, ефикаснију регулацију тржишта у сврху осигурања слободног кретања роба и услуга и тржишне фер конкуренције. |

Средњорочни циљ Агенције повезан је и изведен из стратешких циљева утврђених Стратешким оквиром за Босну и Херцеговину и Средњорочним програмом рада Савјета министара Босне и Херцеговине и његово остваривање заснива се на реализацији специфичних циљева, као и провођењу програма и пројеката.

Специфични циљеви су програми, који су инструменти за имплементацију циљева, састоје се од пројеката, односно, скупа компатибилних активности које воде ка остварењу заједничког циља.

|  |  |
| --- | --- |
| ***Специфични циљ*** | Унапређења процеса ефикасности и транспарентности провођења поступака јавних набавки у БиХ |

У складу са претходно дефинисаним средњорочним и специфичним (оперативним) циљем, одређени су програми и пројекти за његову имплементацију - табела бр. 1.

Табела бр.1: Преглед пројеката и пројектних активности Агенције, у периоду 2019. до 2021. године,

|  |  |
| --- | --- |
| ***Пројекти*** | ***Пројектне активности*** |
| 1. ***Унапређење постојећих и увођење нових функционалности система е набавки уз припадајући законодавни оквир*** | 1.1. Пуштање у продукцију модула за електронско достављање понуда, те електронско отварање и евалуацију поступака јавних набавки |
| 1.2. Отварање података у јавним набавкама |
| 1.3. Развој модула на Порталу јавних набавки које би користиле ревизије пословања институција на свим нивоима у БиХ |
| 1.4. Успостављање властитог информационог система за управљање процесом организације и извођења обука из области јавних набавки |
| 1.5. Почетак активности на успостављању Динамичког система куповине |
| 1. ***Обука службеника за јавне набавке*** | 2.1. Изградња система обука |
| 1. ***Праћење поступака јавних набавки по изворима праћења*** | 3.1. Успостављање система праћења поступака јавних набавки и покретање прекршајних пријава по службеној дужности |

***Приоритетне активности у 2019. години у оквиру наведених пројеката и циљева су:***

Приоритетне активности за 2019. годину Сектор за информационе технологије, финансијске и опште послове и Сектор за правне послове и послове обуке и анализе су дате кроз пројектне активности, прије свега се односе на:

1. ***Развој и пуштање у рад нових сервиса за е-набавке***
   1. ***Пуштање у продукцију модула за електронско достављање понуда, те електронско отварање и евалуацију поступака јавних набавки*** Усвајањем Правилника о електронским набавкама нове функционалности система за е-Набавке би биле пуштене у продукцију уз припремљен приручник за кориштење истих, те интензивну техничку подршку крајњим корисницима, односно уговорним органима и понуђачима;
   2. ***Отварање података у јавним набавкама*** које би подразумијевало развој странице система путем којих би подаци могли бити преузети од стране других апликација (дакле, морају бити у машински-читљивом формату; добављиви путем *wеб сервиса*) односно кроз неку страницу за претрагу по временским оквирима и могућношћу download-а генерисаних *dataset*-ове у ЦСВ (табличном) формату за мануелну обраду од стране заинтересованих појединаца и организација попут организација цивилног друштва, новинара, академских радника, компанија. Ово би омогућило транспарентност јавног сектора у области потрошње јавних средстава, што значајно утиче на јачање интегритета и одговорности у поступању организација јавног сектора.
   3. ***Развој модула на Порталу јавних набавки које би користиле ревизије пословања институција на свим нивоима у БиХ***

Увођењем модула за Канцеларије/Уреде за ревизију пословања институција омогућило би се лакше и ефективније ревидирање поступака јавних набавки које проводе уговорни органи, те тиме се додатно утицало на проналазак нерегуларности, као и ефикасније сузбијање потенцијалне корупције.

* 1. ***Успостављање властитог информационог система за управљање процесом организације и извођења обука из области јавних набавки***

Ступањем на снагу Правилника о обуци службеника за јавне набавке (“Службени гласник БиХ“, број 08/18) прописан је начин организовања и одржавања обука из области јавних набавки са укљученом провјером знања за службенике за јавне набавке. Правилником о обуци овлаштених предавача (за јавне набавке) (“Службени гласник БиХ“, број 62/15), додатно је прописан начин организовања и провођења обуке и усавршавања за овлаштене предаваче те услови за издавање и обнављање сертификата овлаштених предавача за јавне набавке. Оба правилника захтјевају систематичан приступ организацији обуке а обим посла који Агенција за јавне набавке треба обавити у овој области, захтијева информационо-комуникациону подршку свим пословним процесима који су у вези са организацијом обука из јавних набавки.

Из овог разлога ће се направити информациони систем који би требао имати функционалности за online објаву обука са програмом обуке, електронске пријаве кандидата, издавање сертификата о похађању обуке у електронском формату, као спецфичне функционалности електронског тестирања кандидата у контролисаном окружењу, интеграција са базом података уговорних органа које водимо у нашем Порталу за јавне набавке у БиХ.

* 1. ***Почетак активности на успостављању Динамичког система куповине*** које ће се огледати у спецификацији системских захтјева за исти, те провођењу поступка набавке најповољијег добављача предметне услуге. Упоредно са овим активностима, припремаће се и подзаконски акт, односно Правилник о динамичном систему куповине.

1. ***Обука службеника за јавне набавке***
   1. ***Обука службеника за јавне набавке*** је један од најважнијих сегмената у изградњи и јачању система јавних набавки у циљу постизања најефикаснијег кориштења јавних средстава. У извјештају Европске комисије (ЕК) о напретку БиХ изричито је наглашена потреба за јачањем капацитета уговорних органа кроз обуку и едукацију јер се наводи да су капацитети уговорних органа слаби, лоше организовани и да постоји велика флуктуација запослених на пословима јавних набавки, 30% учесника свих организованих обука први пут су присуствовали обуци што указује на потребу да се едукују лица која раде на пословима јавних набавки као кључна лица у свим уговорних органима која ће похађати континуирану обуку и пратити све аспекте јавних набавки.

Правилник о обуци службеника за јавне набавке(„Службени гласник БиХ“ број 8/18) прописује начин организовања и одржавања обука, те начин провођења провјере знања за службенике за јавне набавке

Такође, у току је израда Приједлога Правилника о измјенама и допунама Правилника о обуци овлаштених предавача који прописује начин организовања и провођења обуке и усавршавања за овлаштене предаваче те услови за издавање и обнављање сертификата овлаштеног предавача.

Професионализација и изградња капацитета у уговорним органима и привредним субјектима је циљ Агенције на свим нивоима власти у БиХ.

Агенција ће у сарадњи с GIZ-ом обезбједити тренинг менаџмент систем (ТМS) који ће омогућити провођење обуке за службенике за јавне набавке и омогућити провјеру знања истих.

Агенција планира да у оквиру IPA II Пројекта: Јачање система јавних набавки у БиХ; јачање капацитета уговорних органа, проведе обуку за око 2500 службеника за јавне набавке кроз око 85 циклуса обука. Тренутно је у фази израда ToR-a самог Пројекта.

Изградњом капацитета у уговорним органима избјеће се дуги и сувишни поступци, губитак времена, ресурса и новца, посебно у случајевима великих инфраструктурних пројеката.

1. ***Праћење поступака јавних набавки по изворима праћења***
   1. Праћење поступака јавних набавки по изворима праћења и покретање прекршајних пријава по службеној дужности је једна од надлежности Агенције за јавне набавке Босне и Херцеговине. Европске Комисија је нагласила потребу за даљим јачањем улоге праћења АЈН, односно за даљим јачањем система праћења у Извјештају о напретку Босне и Херцеговине за 2015. и 2016. годину. Правилник о праћењу поступака јавних набавки дефинише успостављање система праћења поступака јавне набавке, дефинише изворе праћења, критерије на основу којих се проводи праћење, тежину почињене неправилности у односу на принципе јавних набавки, директни значај праћења конкретне набавке са претходним и будућим набавкама те, поступање АЈН у случају када се на основу извора праћења утврди да је дошло до повреде Закона и подзаконских аката, едукативне препоруке у склопу редовног годишњег извјештаја, инкорпорисање праћења јавних набавки у систем обука из области јавних набавки које врше овлаштени предавачи јавних набавки, итд.

У току 2019. године планира се измјена и допуна Правилника о праћењу поступака јавних набавки. Разлог је у чињеница да су Директиве из 2014 године обухватиле и процес мониторинга, а даља разрада и методологија по захтјевима ЕУ је разрадила на другачији начин систем праћења. Дакле ради се о хармонизацији са Директивама ЕУ, као и реалној потреби уоченој кроз праћење претходних година.

***Континуирана реализација Плана борбе против корупције у АЈН 2018.-2019.***

***Реализација и ажурирање активности утврђених Планом интегритета АЈН.***

***ПРОЦЈЕНА МОГУЋИХ ПРОБЛЕМА И РИЗИКА У ПРОВОЂЕЊУ ПРОГРАМА РАДА***

У вези провођења наведених приоритетних програмских задатака могући су сљедећи проблеми и ризици:

|  |  |  |  |  |
| --- | --- | --- | --- | --- |
| ***Редни број.*** | ***Опис ризика*** | ***Вјероватноћа настанка*** | ***Посљедице настанка*** | ***Мјере за превазилажење ризика*** |
| 1 | Неуспјех у провођењу поступка јавне набавке услуге надоградње система е-Набавке | Средња – проблем се може догодити | Одгађање реализације пројеката - | Покретање поступка на вријеме и правилно дефинисање тендерске документације |
| 2 | Неблаговремено усвајање приједлога Правилника о електронским набавкама од стране СМ БиХ | Средња – проблем се може догодити | Немогућност пуштања у продукцију надограђеног ситема са новим функционалностима/модулима у роковима дефинисаним планским и стратешким докумнетима АЈН | У материјалима који ће бити достављени СМ БиХ дати детаљна образложења разлога за доношење овог акта, испунити даље обавезе на усклађивању са директивама ЕУ. |
| 3 | Неуспјех провођења провјере знања службеника за јавне набавке | Средња – проблем се може догодити | Непостојање трениг менаџмент информационог система (ТМС) може угрозити провођење провјере знања службеника за јавне набавке | Благовремено покретање поступка од стране ГИЗ-а за набавку ТМС-а из разлога што исти финасирају овај пројекат, тако да АЈН нема великог утицаја на процес провођења поступка набавке |
| 4 | Немогућност поступања по свим изворима праћења утврђеним Правилником о праћењу поступака јавне набавке | средња | Повећан број кршења одредби закона и подзаконских аката од стране уговорних органа | Неопходно попуњавање унутрашње организације и систематизацијерадних мјеста и потреба за едукацијом постојећег административног кадра према новим надлежностима. |

Сарајево, **в.д. ДИРЕТКТОР-а**

\_\_.\_\_.2019. година **Ђенан Салчин**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| II - АКЦИОНИ ПЛАН ГОДИШЊЕГ ПРОГРАМА РАДА АГЕНЦИЈЕ ЗА ЈАВНЕ НАБАВКЕ БИХ ЗА 2019. ГОДИНУ | | | | | | | | | | | | | | | |
| **Општи циљ/принципи развоја: Интегрални раст** | | |  |  |  | |  |  |  |  |  |  |  |  |  |
| **Стратешки циљ: Унаприједити развој конкурентског економског окружења** | | | | | | | | | | | | | | | |
| **Средњорочни циљ: Унаприједити систем инфраструктуре квалитета у складу са ЕУ легислативама и добром праксом ЕУ, ефикаснију регулацију тржишта у сврху обезбјеђења слободног кретања роба и услуга и тржишне фер конкуренције** | | | | | | | | | | | | | | | |
| Пројекти | Носилац активности | Показатељи | | | | | | | Трошкови | Извори финансирања | | | | | Планирани квартал за провођење |
| Показатељ резултата | | | | Јединица мјерења | Полазна вриједност | Циљана вриједност | Процијењени | Буџет | Кредити | Донације | Остали извори | Укупно |
| 1 | 2 | 3 | | | | 4 | 5 | 6 | 7 | 8 | 9 | 10 | 11 | 12 | 13 |
| **Програм: 1. Јачање система јавних набавки** | | | | | | | | | | | | | | | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Унапређење постојећих и увођење нових функционалности система е-набавке уз припадајући легислативни оквир | Сектор за информационе технологије, финансијске и опште послове и Сектор за правне послове и послове обуке и анализе | Број нових функционалности мањег обима и унапређења постојећих функционалности пуштених у продукцију | Број | 12 | 25 |  | 517.000,00 KM |  |  |  | 517.000,00 KM | Континуирано током цијеле 2019. године |
| Пуштање у продукцију модула за електронско достављање понуда, отварање понуда и оцјену понуда | Сектор за информационе технологије, финансијске и опште послове и Сектор за правне послове и послове обуке и анализе | Проценат проведених поступака јавних набавки електронским путем у односу на укупан број поступака покренутих путем портала | % | 0 | 20 |  |  |  |  | Пуштање у продукцију у I кварталу |
| Отварање података у јавним набавкама | Радна група у Агенцији за јавне набавке БиХ | Имплементација ОЦС стандарда на техничком нивоу  Развој open data модула као екстензије националног портала за јавне набавке | Описно |  | Развијено и спремно за пуштање у продукцију |  |  |  |  | IV квартал |
| Развој модула за е-Ревизију | Сектор за информационе технологије, финансијске и опште послове и Сектор за правне послове и послове обуке и анализе | Спецификација захтјева усаглашена са уредима за ревизију на свим нивоима  Набавка услуге развоја предметних функционалности  Почетак развоја | Описно |  | Изабран најповољнији добављач предметне услуге и почетак рада на реализацији пројекта |  |  |  |  |  |  | III и IV квартал |
| Успостављање информационог системаза управљање процесом организације и извођења обука из области јавних набавки (ТМС) | Радна група у Агенцији за јавне набавке БиХ | Број организованих обука путем ТМС-а | Број | 0 | 7 |  |  |  |  | Успостављање ТМС у I кварталу |
| Анализа и спецификација захтјева за Динамички систем куповине | Радна група у Агенцији за јавне набавке БиХ | Направљен СРС документ који ће бити саставни дио ТД  Проведен поступак набавке услуге развоја ДСК | Описно |  | Изабран најповољнији добављач предметне услуге и почетак рада на реализацији пројекта |  |  |  |  | IV квартал |
| Унапређење легислативног оквира из домене електронских јавних набавки (члан 123. Закона о јавним набавкама) | Сектор за правне послове и послове обуке и анализе | Припрема Нацрта Правилника о динамичком систему куповине | Описно | Припремљен Нацрт |  |  |  |  |  |  | IV квартал |
| Обуке службеника за јавне набавке | Сектор за правне послове и послове обуке и анализе –Филијала Бања Лука | Број одражаних обука за службеника за јавне набавке | Број | 4 | 7 |  | 356.000,00 KM |  |  |  | 356.000,00 KM | 2019. година |
| Праћење поступака јавних набавки по изворима праћења | Сектор за правне послове и послове обуке и анализе –Филијала Мостар | Број обрађених поступака према Правилнику о праћењу поступака јавних набавки | Број | 500 | 500 |  | 276.000,00 KM |  |  |  | 276.000,00 KM | 2019. година |

|  |  |  |  |
| --- | --- | --- | --- |
| IV – ЗБИРНИ ПРЕГЛЕД ПОДЗАКОНСКИХ АКАТА ПЛАНИРАНИХ ГОДИШЊИМ ПРОГРАМОМ РАДА АГЕНЦИЈЕ ЗА ЈАВНЕ НАБАВКЕ БИХ | | | |
| **Општи циљ/принципи развоја: Интегрирани раст** | | | |
| **Стратешки циљ : Унаприједити развој конкурентног економског окружења** | | | |
| **Средњорочни циљ: Унаприједити систем инфраструктуре квалитета у складу са ЕУ легислативама и добром праксом ЕУ, ефикаснију регулацију тржишта у сврху обезбјеђења слободног кретања роба и услуга и тржишне фер конкуренције** | | | |
| Назив подзаконског акта | Носилац активности | Разлози за доношење подзаконског акта\* | Планирани квартал за провођење |
| 1 | 2 | 3 | 4 |
| **Правилник о динамичком систему куповине** | Сектор за правне послове и послове обуке и анализе | Даље усклађивање легислативе о јавним набавкама са директивама ЕУ, са циљем што транспарентнијег и ефикаснијег трошења јавних средстава. | IV Квартал |
| **Правилник о измјенама и допунама Правилника о праћењу поступака јавних набавки** | Сектор за правне послове и послове обуке и анализе –Филијала Мостар | Хармонизација са Директивама ЕУ, као и реалној потреби уоченој кроз праћење претходних година. | 2019. година |

|  |  |  |  |
| --- | --- | --- | --- |
| VII – ТЕМАТСКИ ДИО ГОДИШЊЕГ ПРОГРАМА РАДА АГЕНЦИЈЕ ЗА ЈАВНЕ НАБАВКЕ БИХ | | | |
| **Општи циљ/принципи развоја: Интегрирани раст** | | | |
| **Стратешки циљ : Унаприједити развој конкурентног економског окружења** | | | |
| **Средњорочни циљ: Унаприједити систем инфраструктуре квалитета у складу са ЕУ легислативама и добром праксом ЕУ, ефикаснију регулацију тржишта у сврху обезбјеђења слободног кретања роба и услуга и тржишне фер конкуренције** | | | |
| Назив материјала | Носилац активности | Разлози за разматрање предложеног материјала | Планирани квартал за провођење |
| 1 | 2 | 3 | 4 |
| **Програм : Јачање система јавних набавки** | | | |
| Извјештај:  Годишњи извјештај о закљученим уговорима у поступцима јавних набавки | Сектор за правне послове и послове обуке и анализе | Обавеза АЈН у складу с чланом 92) став 3). тачка ф) Закона о јавним набавкама је прикупљање података, израда анализа и објављивање информација у вези с поступцима јавних набавки и додјељеним уговорима о јавним набавкама. | 2019. година |
| Информација :  Информација о одржаним обукама из области јавних набавки | Сектор за правне послове и послове обуке и анализе –Филијала Бања Лука | Обавеза АЈН у складу с чланом 92) став 3). Тачка и) Закона о јавним набавкама је вођење евиденције, израда анализа, објављивање информација о организованим и одржаним обукама за овлаштене предаваче и лица која раде на пословима јавних набавки. | 2019. година |
| Извјештај:  Годишњи извјештај о праћењу поступака јавних набавки | Сектор за правне послове и послове обуке и анализе –Филијала Мостар |  | 2019. година |